recursal/SuperWikiNEXT-32B huggingface dataset:
Անվան այլ կիրառումների համար տե՛ս՝ Կոմիտաս (այլ կիրառումներ)

**«Կոմիտաս»**, ՀԽՍՀ արվեստի վաստակավոր գործիչ Եղիշե Թադևոսյանի (1870-1936) 1936 թվականին վրձնած մեծադիր կտավը՝ ստեղծված 1903 թվականին արված «Կոմիտաս» էտյուդի հիման վրա, որը գտնվում է Հայաստանի ազգային պատկերասրահի Ֆոնդապահոցում։

Նկարագրություն
--------------

«Կոմիտաս» էտյուդը համարվում է Թադևոսյանի թեմատիկ դիմապատկերի նշանավոր գործերից և նրա վերջին կտավն է։ Կտավը ստեղծվել է 1903 թվականին Բյուրականում արված էտյուդի հիման վրա։ Նկարիչը պատկերել է մեծ երաժշտագետին որպես մարդկային կատարյալ տիպար։ Նա Կոմիտասին վրձնել է հենված ծառին, ոտքերը ամուր հայրենի հողի վրա։

Էտյուդի տվյալներ
----------------

«Կոմիտաս» էտյուդն ունի 30 սմ բարձրություն, 23 սմ լայնություն, նյութը՝ ստվարաթուղթ, յուղաներկ։

Գրականություն
-------------

* Դրամբյան Ռուբեն Գրիգորի, Եղիշե Թադևոսյան, Երևան, 1955։
* Եղիշե Թադևոսյան (ծննդյան 100-ամյակին նվիրված ցուցահանդեսի կատալոգ), Երևան,

Ծանոթագրություններ
------------------

1. ↑  «Թադևոսյան Եղիշե». Արխիվացված է օրիգինալից 2016 թ․ մարտի 4-ին. Վերցված է 2016 թ․ ապրիլի 18-ին.
2. ↑  «Կոմիտաս» էտյուդը ՀԱՊ-ում
3. ↑  Եղիշե Մարտիրոսի Թադևոսյան, կենսագրություն, կտավներ

Արտաքին հղումներ
----------------

* Եղիշե Թադևոսյան Արխիվացված 2016-04-03 Wayback Machine
* Մեր մեծերը - Եղիշե Թադևոսյան
**Ֆրեդերիկ Ջորջ Սթիվենս** (անգլ.՝ Frederic George Stephens, ), անգլիացի գրաքննադատ, նկարիչ և արվեստաբան։ Պրեռաֆայելիտների եղբայրության այն երկու անդամներից մեկը, որոնք չէին զբաղվում գեղանկարչությամբ (նկարել է միայն գործունեության սկզբում, վաղ է հիասթափվել սեփական նկարչական տաղանդից)։

Ֆրեդերիկի մատիտով դիմանկարը թվագրվում է 1853 թվականին։ Ստեղծել է Ջոն Էվերեթ Միլլեն և այժմ պատկանում է Լոնդոնի Դիմանկարների ազգային պատկերասրահին։

Կենսագրություն
--------------

Ֆրեդերիկ Ջորջ Սթիվենսը ծնվել է 1828 թվականին Լոնդոնում Սեպտիմուս Սթիվենսի և Աննա Սթիվենսի (ի ծնե՝ Կուկե)։ Դժբախտ պատահարի պատճառով ֆիզիկական լուրջ վնասվածքներ է ստացել (չի մասնավորվում, թե ինչպիսի), այդ իսկ պատճառով սովորել է տանը, հետագայում հաջողվել է Հեմփսթեդում դպրոց հաճախել։ 1844 թվականին Գեղարվեստի թագավորական ակադեմիա, որտեղ ծանոթացել է պրեռաֆայելիտներ Ջոն Միլլեի և Հոլման Հանտի հետ։ 1848 թվականին ընդգրկվել է Պրեռաֆայելիտների եղբայրության շարքերում և հաճախ է կեցվածք ընդունել իր նոր ընկերների նկարների համար։ Կարճ ժամանակ անց հիասթափվել է իր սեփական նկարչական տաղանդից, դադարել է նկարելուց և որոշել է զբաղվել գեղարվեստի քննադատությամբ։ Սթիվենսը 1850 թվականին հայտնել է, որ ոչնչացրել է իր ողջ նկարները, սակայն դրանցից երեքը դեռևս պահվում են Թեյթ բրիտանական պատկերասրահում (Լոնդոն)՝ «Ձեռքի և սրտի առաջարկություն» կամ «Մարքիզ և Գրիզելդա» (անգլ.՝ The Proposal կամ The Marquis and Griselda, մոտ 1850, Ջեֆրի Չոսերի «Քենթրբերյան պատմվածքների» հիման վրա), «Արթուր արքայի մահը» (ֆր.՝ Morte d'Arthur, մոտ 1850-1855) և «Մայր և երեխա» (անգլ.՝ Mother and Child, մոտ 1854)։ Պահպանվել է նաև նրա մոր՝ Աննայի մատիտով դիմանկարը (1850)։

Ծանոթագրություններ
------------------
**«Ձյունանուշ կանչե՞լ եք»** (ռուս.՝ «Снегурочку вызывали?»), խորհրդային գեղարվեստական ֆիլմ, ամանորյա մելոդրամա, որը նկարահանել է ռեժիսոր Վալենտին Մորոզովը։ Գլխավոր դերերը կատարել են Իրինա Ալֆյորովայի և Վլադիմիր Մենշովը։ Պրեմիերան հեռուստատեսությամբ կայացել է 1985 թվականի դեկտեմբերի 31-ին։

Սյուժե
------

Գործողությունները տեղի են ունենում Լենինգրադում՝ նոր 1986 թվականին ընդառաջ։ Թատերական դերասանուհի Սվետլանա Ալեքսանդրովնան աշխատում է բարի ծառայությունների ընկերությունում՝ կատարելով Ձյունանուշի դերը։ Ձմեռ պապի դերը կատարող դերասանը հիվանդացել է, և  նրան փոխարինել համոզում են միկրոավտոբուսի վարորդ Ալեքսանդր Սերյոգինին։ Նա լավ է հարմարվում անսովոր դերին։ Ձմեռ պապի և Ձյունանուշի բազմաթիվ հաճախորդների թվում են տաղանդավոր պատանի կոմպոզիտորը, մանկատան երեխան և նույնիսկ միայնակ կինը, որն իր համար է կանչել է հեքիաթային կերպարներին։ Նրանք գնում են նաև Սերյոգինի որդու մոտ, որի հետ տեսնվել նրան թույլ չի տալիս իր նախկին կինը։

Աշխատանքային օրվա ավարտից հետո Սերյոգինը գնում է սուրճ խմելու, և այստեղ նրան գրություն են փոխանցում Սվետլանա Ալեքսանդրովնայի հասցեով, որը, հրաժարվելով ընկերների մոտ Ամանորը դիմավորելու մտադրությունից, որոշել է մնալ տանը։ Նա չի պատասխանում հեռախոսին, բայց երբ հնչում է դռան զանգը, բացում է և տեսնում շեմին կանգնած Սերյոգինին։

Դերերում
--------

* Իրինա Ալֆյորովա – *Սվետլանա Ալեքսանդրովնա Նեչաևա (Ձյունանուշ)*
* Վլադիմիր Մենշով – *Ալեքսանդր Պետրովիչ Սերյոգին (Ձմեռ Պապ)*
* Օլգա Վոլկովա – *Սվետլանա Իվանովնա*
* Վերա Տիտովա – *Պետյայի տատը, Սերյոգինի զոքանչը (լուսագրերում նշված չէ)*
* Իվան Կրասկո – *Իվան Իվանովիչ, բարի ծառայությունների ընկերության տնօրեն*
* Նիկոլայ Լավրով – *թատրոնի ռեժիսոր*
* Գեորգի Շտիլ – *ծպտյալ*
* Բորիս Առաքելով
* Վլադիմիր Բոգդանով
* Օլեգ Եֆրեմով
* Վալերի Կրավչենկո
* Նիկոլայ Կուզմին – *պապ*
* Թամարա Լեբեդևա
* Ելենա Ստավրոգինա
* Վլադիմիր Լիտվինով – *Սվետլանայի սիրահար*
* Ստանիսլավ Սոկոլով
* Լյուբով Տիշչենկո

Ծանոթագրություններ
------------------

1. ↑  «Ձյունանուշ կանչե՞լ եք» ֆիլմը *kino-teatr.ru* կայքում

Արտաքին հղումներ
----------------

* «Фильм «Снегурочку вызывали?» на сайте «Ленфильма»». Արխիվացված է օրիգինալից 2011 թ․ դեկտեմբերի 7-ին. Վերցված է 2010 թ․ հունվարի 9-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database |

 |
**Սանկտ Պետերբուրգի կրկեսային արվեստի թանգարան**, աշխարհի առաջին թանգարանը, որը նվիրված է կրկեսի պատմությանը։ Թանգարանը գտնվում է Ֆոնտանկայի վրա Սանկտ Պետերբուրգի մեծ պետական կրկեսի շենքում։ Ներկայումս կապված կրկեսի շենքի կապիտալ վերանորոգման հետ՝ Ֆոնտանկայում թանգարանի դռները փակ են։ Ցուցանմուշները տեղափոխվել են «Կրկեսի արտիստների տուն» հյուրանոց՝ Ինժեներական փողոց, տուն 6 հասցեով, որտեղ աշխատում է ցուցահանդեսի և գրադարանի ձևաչափով։

Թանգարանի ստեղծում
------------------

1928 թվականին կրկեսի շենքում Ֆոնտանկայի վրա իր դռներն է բացել կրկեսային արվեստի աշխարհում առաջին թանգարանը։ Նրա հիմնադիրը Վասիլի Յակովլևիչ Անդրեևն էր։ Անդրեևը շատ էր սիրում կրկեսը և հավաքում էր դրա հետ կապված ամեն ինչ։

1928 թվականի գարնանը Վասիլի Յակովլևիչը մասնակցել է «Շարժման արվեստ» ցուցադրությանը, որտեղ ցուցադրել է կրկեսի և էստրադայի մասին մանրակրկիտ ընտրված նյութեր։ Այդ էքսպոզիցիային ուշադրություն է դարձրել Լենինգրադի կրկեսի գեղարվեստական մասով փոխտնօրեն Գերշունին։ Նա զեկույցով դիմել է ՏՎԿ-ի վարիչ Ա. Մ. Դանկմանին հատուկ թանգարանի ստեղծման համար։ 1928 թվականի օգոստոսի 8-ին Լենինգրադի կրկեսում կայացել է Կրկեսի և էստրադայի թանգարանի բացումը։

Ներկայումս թանգարանում հաշվվում է մոտ 90 000 պահպանման առարկաներ, որոնք բաժանված են հավաքածուների՝ լուսանկարադարան, տեսադարան, գրադարան, պաստառների, կրկեսային բրոշյուրների, թերթերի կտրվածքների, տարազների, ռեկվիզիտների բաժիններ։

Ծանոթագրություններ
------------------

1. ↑  «Большой Санкт-Петербургский государственный цирк на Фонтанке». Արխիվացված է օրիգինալից 2013 թ․ ապրիլի 30-ին. Վերցված է 2015 թ․ հոկտեմբերի 14-ին.
2. ↑  Андреев В. Я. В мире цирка и эстрады.
3. ↑  Цирковых дел мастер А. М. Данкман(չաշխատող հղում)

Արտաքին հղումներ
----------------

* Официальный сайт Большого Санкт-Петербургского Государственного цирка
* Российская сеть культурного наследия «Музеи России»
* Тайны закулисья. Первому в мире Музею циркового искусства — 86 лет
**Օնիկ Կարոյի Գրիգորյան** (հուլիսի 25, 1978(1978-07-25), Իվանյան - ապրիլի 2, 2016(2016-04-02), Ջրական, Ադրբեջան), Պաշտպանության բանակի N զորամասի հրամանատար ԹԳ (թիկունքի գծով) տեղակալ, փոխգնդապետ, զոհվել է քառօրյա պատերազմի մարտական գործողությունների ժամանակ։

Կենսագրություն
--------------

Օնիկը ծնվել է 1978 թվականի հուլիսի 25–ին Ասկերանի Խրամորթ գյուղում։ Միջնակարգ կրթությունը ստացել է գյուղի դպրոցում և ծառայության անցել Պաշտպանության բանակի շարքերում։ Մեկ տարի անց՝ 1996 թվականին Օնիկին շնորհվել է լեյտենանտի կոչում և նա նշանակվել է դասակի հրամանատար։ Ավարտել է Արցախի Պետական համալսարանի «Ֆիզկուլտուրա և նախնական զինվորական պատրաստություն» բաժինը և աշխանքի անցել Իվանյան գյուղի միջնակարգում դպրոցում՝ որպես զինղեկ։ Ամուսնանալուց հետո ծառայության է անցել Արցախի Հանրապետության Պաշտպանության բանակում, շառայության ընթացքում եղել է տարբեր սահմանային զորամասերում, 2016 թվականի հունվարին նշանակվել է ՊԲ N զորամասի հրամանատարի թիկունքի ու կոմունալ շահագործման ծառայության գծով տեղակալ։

Քառօրյա պատերազմի մարտական գործողությունների ընթացքում փոխգնդապետներ Ալեքսան Առաքելյանը, Օնիկ Գրիգորյանը, Ռոման Պողոսյանը, մայոր Սուրեն Մելքումյանն ու ավագ լեյտենանտ Մաքսիմ Գրիգորյանը օգնության են հասել 112 դիրքի զինվորներին։ Ադրբեջանական բանակի դեմ մղած մարտական գործողությունների ընթացքում խմբի տղաները զոհվել են։

Ամուսնացած էր, ունի երկու երեխա։

Պարգևներ
--------

* «Ծովակալ Իսակով» մեդալ
* «Մարտական ծառայություն» մեդալ
* «Նելսոն Ստեփանյան» մեդալ
* «ՀՀ ԶՈՒ 20 տարի» մեդալ
* «Անբասիր ծառայության» 1-ին և 2-րդ աստիճանի մեդալներ
* «Մարտական Խաչ» 1-ին աստիճանի, իսկ ԼՂՀ նախագահի կողմից «Արիության համար» շքանշաններ (հետմահու)

Ծանոթագրություններ
------------------

1. ↑  «Օնիկ Գրիգորյան` պարզապես հայրենիքին նվիրված մարդ։». *artsakhtert.com*. Վերցված է 2019 թ․ ապրիլի 2-ին.

Աղբյուրներ
----------

* Փոխգնդապետ Օնիկ Գրիգորյան. կռվել է մինչև վերջ, հնարավորություն տալով զինակիցներին փրկվել։
* Օնիկ Գրիգորյան` պարզապես հայրենիքին նվիրված մարդ։
*Converse All-Star* կլասիկ կեդերը
**Chuck Taylor All-Star** (նաև «կոնվերսներ», *Converse All-Star*), «Converse» ապրանքանիշի հայտնի սպորտային կոշիկներ, որը հիմնադրել է Մարկուս Միլլս Կոնվերսը (անգլ.՝ Marquis Mills Converse) 1908 թվականին։ Այս սպորտային կոշիկներն առաջին անգամ հայտնվեցին բասկետբոլի խանութներում 1917 թվականին, այդ ժամանակ նրանք պարզապես կոչվում էին All-Star: Սկզբում սպորտային կոշիկներն առանձնապես հայտնի չէին, քանի դեռ բասկետբոլիստ Չակ Թեյլորը չնկատեց դրանք։ Նա բառացիորեն հիացավ Converse-ի դիզայնով և շուտով ակտիվ մասնակցություն ունեցավ նրանց գովազդային արշավին։ Մարզակոշիկները վերամշակվեցին, անունը փոխեցին՝ դարձնելով Chuck Taylor All-Star, իսկ բասկետբոլիստի ստորագրությունն ավելացվեց կոշիկի կողային մասում։

Սպորտային կոշիկները թողարկվում են տարբեր գույներով ու ձևով (ցածր, միջին, բարձր) և տարբեր նյութերից՝ բացի սովորական գործվածքից, կան կաշվե, զամշի, վինիլ, ջինսե և նույնիսկ կանեփից «կոնվերսներ»։ Կան նաև սպորտային կոշիկների մոդելներ՝ առանց կոշկաքուղերի, որոնց դիզայնը մշակել է Չակ Թեյլորը մահից կարճ ժամանակ առաջ՝ 1969 թվականին։ Ի տարբերություն այլ սպորտային կոշիկների՝ ներբանը պատրաստված է վուլկանացված ռետինից, իսկ վերին մասը՝ գործվածքից, երբեմն՝ կաշվից։

*Converse* կեդերը համարվում են փանկ մշակույթի հատկանիշ։ 1970-ական թվականներին կրում են բազմաթիվ փանկ խմբերի անդամներ, օրինակ՝ Ramones և Blondie խմբերի անդամները։ Նրանք կրկին հայտնի դարձան 1990-ական թվականներին, այս անգամ գրանժի երկրպագուների շրջանում։ Ներկայումս հայտնի է տարբեր ենթամշակույթների շրջանում։

Ներբանի վրա երկու անցք ծառայում են լրացուցիչ կապանքների համար, որն ապահովում է ոտքի ավելի ամուր տեղավորում, ինչը նվազեցնում է մարզիկի վնասվածքի հավանականությունը։

Ծանոթագրություններ
------------------

1. ↑  «Converse» (ռուսերեն). էջեր . Արխիվացված օրիգինալից 2022 թ․ հուլիսի 21-ին. Վերցված է 2022 թ․ հուլիսի 21-ին.

Արտաքին հղումներ
----------------

* Պաշտոնական կյանք
* Հարցազրույց Converse-ի կրեատիվ տնօրեն Սքոթ Փեթի հետ
***Ձայնի ձևը*** (ճապ.՝ 聲 の 形), մանգա, գրված և նկարազարդված է Յոշիտոկի Օմայի կողմից։ Առաջին անգամ մանգան հրապարակվել է «Bessatsu Shoneen» ամսագրում։ Այնուհետև դարձավ «Կոդանսյա» հրատարակչության ամսագրում լիարժեք աշխատանք։ 2015 թվականին մանգան առաջադրվեց Մանգա Տայշոյի անվան մրցանակի։ 2016 թվականին դուրս եկավ մանգայի լիամետրաժ ֆիլմը` «Կիոտո անիմացիոնի» կողմից։

Գլխավոր հերոսներ
----------------

### Սյոա Իսիդա

Սյոա Իսիդան մանգայի գլխավոր հերոսն է։ Կռվարար է, ով ծաղրում էր իր խուլ դասընկերներին։ Շուտով նա դարձավ վտարանդի և դադարեց ուշադրություն դարձնել շրջապատի մարդկանց (բոլորին ներկայացննելով խաչված դեմքով)։ Այս մենակությունը բերեց նրան ինքնասպան լինելու որոշման, բայց հանդիպումը Նիսիմեյի հետ ստիպեց նրան փոխել իր միտքը։ Փորձելով ուղղել մանկության սխալները, նա ավելի շատ ժամանակ է ծախսում Նիշիմիայի հետ։ Իսիդան զգում է, որ Նիսիմեյին ծաղրելու համար ինքը չի պատժվել բավարար և հաճախ ուզում էր վերջ տալ իր կյանքին։ Նա ընդունել է այն փաստը, որ երբեք չի կարողանա գտնել ընկերներ, բայց ցանկանում է գտնել նրանց Նիսիմեյի համար։ Վերջ ի վերջո նա կարծեց, թե անհույս պատմող է, քանի որ Նիսիմեյին ծաղրող ուրիշ մարդկանց մասին իր կարծիքի մեծ մասը կեղծ էր։ Սա անում էր նրա համար, որպեսզի ստիպի իրեն զգալ ավելի լավ և կարծել, որ նա միակ մեղավորը չէր, մինչդեռ ուրիշներն Իսիդին դարձրել էին քավության նոխազ, որպեսզի իրենց վրա պատասխանատվություն չկրեին։ Մուլտսերիալի զարգացման հետ Իսիդը օգնում էր Նիսիմեյին գտնել ընկերներ։ Նա նրան փրկել էր կտուրից ցատկելուց՝ վնասելով ինքն իրեն։

### Շոկո Նիշիմիա

Պատմության գլխավոր հերոսուհին։ Նա խուլ աղջիկ է, ում ծաղրում էին գլխավոր հերոսը և իր ընկերները։ Կրտսեր դպրոցում ծաղրանքի պատճառով ստիպված է եղել սովորել որիշ դպրոցում։ Հինգ տարի հետո Իսիսը գտնում է նրան՝ ներողություն խնդրելու համար։ Նիսիմիյան փորձում էր թաքնվել նրանից, բայց հասկացավ, որ Իսիդան փոխվել էր, երբ տեղի ունեցավ ժեստերի լեզվով խոսակցությունը։

Ապրում էր մոր և քրոջ հետ, քանի որ հայրը լքել էր ընտանիքը երբ Նիսիմիյան դեռ փոքր էր՝ իմանալով նրա խլության մասին։ Իմանալով, որ Իսիդան իր պատճառով կորցրել էր իր բոլոր ընկերներին, որոշում է վերջ դնել իր կյանքին։

Սիրահարված է Իսիդային, բայց լեզվի պապանձվածության պատճառով Իսիդան նրան չէր հասկանում, երբ Նիսիմիյան փորձում էր պատմել իր զգացնունքների մասին։

Անիմե
-----

Մանգայի վերջին սերիան հայտարարեց լիամետրաժ անիմեի թողարկման մասին։

2016 թվականի սեպտեմբերի 17–ին ճապոնական կինոթատրոններում լույս տեղավ «Koe no Katachi» վերնագրով անիմեն։ «Kyoto Animation» ընկերությունը զբաղվեց ֆիլմի արտադրմամբ։

### Երաժշտություն

Անիմեի գլխավոր երգը համարվում է բրիտանական խումբ The Who–ի «My Generation»–ը.։

Ֆիլմի վերջում հնչում է երգչուհի AIKO–ի «Koi wo Shita no wa (Loving Is)» ստեղծագործությունը։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «8th Manga Taisho Awards Nominates 14 Titles» (անգլերեն). Anime News Network. 18 января 2015.
2. 1 2  «Аниме «Беззвучный голос» / Koe no Katachi / A Silent Voice». *КГ-Портал* (ռուսերեն). Վերցված է 2017 թ․ մայիսի 24-ին.

Արտաքին հղումներ
----------------

* Официальный сайт манги Արխիվացված 2018-02-28 Wayback Machine(ճապոներեն)
* Официальный сайт аниме(ճապոներեն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Anime News Network |

 |
**«Իմ ընկեր Սոկրատիկը»** (լատիշ․՝ Mans draugs Sokrātiņš), ռեժիսոր Անդրիս Ռոզենբերգսի հեռուստատեսային գեղարվեստական ֆիլմը, որը նկարահանվել է Վլադիմիր Ժելեզնիկովի «Բոլորը երազում են շան մասին» պատմվածքի հիման վրա։ Նկարահանվել է ԽՍՀՄ պետական հեռուստառադիոընկերության պատվերով Ռիգայի կինոստուդիայում 1984 թվականին։

Սյուժե
------

Ռայմոնդը սովորում է Ռիգայի դպրոցներից մեկի չորրորդ դասարանում։ Տղաները նրան անվանում էին Սոկրատիկ՝ արդարության ուժեղ զգացողության և վերացական թեմաներով խոսելու հակվածության համար։ Ծնողները գործուղման մեջ են, և Ռայմոնդը գտնվում է իր պապի՝ նախկին նավաստու հսկողության տակ։

Մի երեկո նրանց հյուր է գալիս հեռավոր նավարկության նավապետը՝ պապի հին ընկերը։ Քնած ժամանակ Ռայմոնդը լսում է նրանց խոսակցությունը։ Ընկերները հիշում էին իրենց երիտասարդ տարիները, և նավապետը պատմում է այն գանձերի մասին, որոնք ենթադրաբար թաքնված էին այն տանը, որտեղ նրանք ապրում էին պատերազմից առաջ։

Սոկրատիկը որոշում է, որ նավապետը ցանկանում է ոսկին թողնել իրեն։ Նա տղաներին պատմում է գանձի մասին, և դասերից հետո նրանք գնում են այն հին տան մոտ։ Երբ պարզ է դառնում, որ ոչ մի գանձ չկա, զայրացած գանձ որոնողները բռունցքներով հարձակվում են մեղավորի վրա։

Ռայմոնդն ամաչում էր, որ կասկածում էր իր պապին՝ գանձը յուրացնելու փորձի մեջ։ Ծանր սրտով նա գնում խորհրդակցելու նախկին փորձնական օդաչու Առնոլդ Բորիսովիչի հետ։ Նա, Ինչպես կարող էր, հանգստացնում է Սոկրատիկին՝ որպես օրինակ պատմելով իր պատմությունը իր փորձարկած ինքնաթիռի լուրջ վթարի վերաբերյալ իր ընկերների անարդար եզրակացության մասին։

Դերերում
--------

* Ռայմոնդ Պավլով – *Սոկրատիկ*
* Յանիս Ուպմալիս – *Յանիս Կուլակով*
* Աննա Վիդուլեա – *Աննա Կուլակովա*
* Քրիստինա Կլետնիեցե – *Քրիստինա*
* Քրիստ Կալնինշ – *Քրիստ*
* Արնիս Լիցիտիս – *Առնոլդ Բորիսովիչ*
* Վալդեմար Զանդբերգ – *Սոկրատիկի պապը*
* Ուլդիս Դումպիս – *Յանիսի և Աննայի հայրը*
* Ուլդիս Վազիկս – *Սոկրատիկի հայրը*
* Նորմունդ Վեյնբերգս – *«Ընձուղտ»*
* Դացե Բալոդե – *Դացե*
* Մայրիտա Բարանովսկա – *Մայրիտա*

Էպիզոդներում՝ Մ. Յանաուսե, Վ. Կրիևա, Ա. Ֆրինբերգս, Օ. Կրոդերս, Ռ. Անցանս, Յա. Լեմբերգս, Կ. Յանսոնե, Կ. Լինդենբլատե, Ի. Թրեյս և Ռիգայի դպրոցների աշակերտները

Նկարահանող խումբ
----------------

* Սցենարի հեղինակ՝ Վլադիմիր Ժելեզնիկով
* Ռեժիսոր՝ Անդրիս Ռոզենբերգս
* Բեմադրող օպերատոր ՝ Ռիխարդ Պիքս
* Կոմպոզիտոր՝ Իմանց Կալնինշ
* Բեմադրող նկարիչ՝ Գունարս Բալոդիս
* Հնչյունային օպերատոր՝ Իգոր Յակովլև
* Ռեժիսոր՝ Ս. Բերդիչևսկի
* Օպերատոր՝ Գունար Կրիևս
* Կոստյումների նկարիչ՝ Ե. Կունձինյա
* Նկարիչ-գրիմարար՝ Կ. Լապինյա
* Մոնտաժող՝ Տ. Մուսնիցկայա
* Խմբագիր՝ Վլադլեն Դոզորցև
* Երաժշտության խմբագիր՝ Նիկոլայ Զոլոտոնոս
* Լուսավորության վարպետ՝ Ի․ Դարկևից
* Օգնականներ՝ Ե․ Դանցբերգ, Ռ. Գոսինշ, Ռ. Ռիտումս, Ու. Միլերս, Ա. Մեյդրոպա, Ա. Միքելսոնե
* Խորհրդատու՝ Աննա Էյջվերտինյա
* Վարչական խումբ՝ Ս. Մատվեկա, Մ. Մեդինսկա, Ա. Կարպովիչ
* Տնօրեն՝ Մարիս Կուրսիտիս

Ծանոթագրություններ
------------------

1. ↑  «Իմ ընկեր Սոկրատիկը» ֆիլմը *kino-teatr.ru* կայքում
2. ↑  «Իմ ընկեր Սոկրատիկը» ֆիլմը *kinopoisk.ru* կայքում

Արտաքին հղումներ
----------------

* «Իմ ընկեր Սոկրատիկը» ֆիլմը Յութուբում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Լենինգրադցիներ, իմ զավակներ…»** (ռուս.՝ «Ленинградцы, дети мои…»), ուզբեկ խորհրդային ռեժիսոր Դամիր Սալիմովի գեղարվեստական ֆիլմը, որը նկարահանվել է 1980 թվականին։

Սյուժե
------

Ֆիլմի գործողությունները տեղի են ունենում 1942 թվականին՝ Հայրենական մեծ պատերազմի ծանր ժամանակներում։ Պաշարված Լենինգրադից և այլ արվարձանային քաղաքներից Միջին Ասիա են տարահանվում տասնյակ հազարավոր որբացած խորհրդային երեխաներ։ Նրանց ապաստան են տալիս ուզբեկական ընտանիքներում և մանկատներում։

Նրանցից մեկը, որն ընդունել է որբերին և նրանց ջերմություն ու հոգատարություն է տվել, կոմերիտուհի Խադիչ Բատիրովան է։ Նա իր խնամարկյալներից չի բաժանվում նաև պատերազմի ավարտից հետո՝ դառնալով մանկատան տնօրեն և իր սաների համար երկրորդ մայր։ Այս սխրանքի, Խադիչիի և նրա սաների բարդ փոխհարաբերությունների մասին պատմությունն էլ դարձել է այս ֆիլմի սյուժեի առանցքը։

Դերերում
--------

* Թամարա Շակիրովա – *Խադիչա*
* Յուլյա Չերևկովա
* Լիլիա Մելնիկովա
* Սերգեյ Խաուստով
* Յայրա Աբդուլաևա – *Աբդուլաևա*
* Իգոր Պոդմարև
* Թիմուր Յուսուպով
* Անդրեյ Պոիսկով
* Լև Լեմկե – *Նաում Մարկովիչ, մանկական տարհանման կետի աշխատող*
* Ելենա Աստաֆևա
* Լյուբով Վիրոլայնեն
* Խամզա Ումարով – *կայանի պետ*
* Ժաննա Սուխոպոլսկայա
* Սագդի Թաբիբուլաև
* Էրգաշ Քարիմով – *Զաքիրով, մանկատան տնօրեն*
* Ֆերուզա Իրգաշևա
* Դանուտա Ստոլյարսկայա – *լրագրող*

Հետաքրքիր տեղեկություններ
-------------------------

* Ֆիլմի վերնագիրն ամբողջությամբ կրկնում է ղազախ ակին Ջամբուլ Ջաբաևի բանաստեղծության վերնագիրը (Մարկ Տարլովսկու թարգմանությամբ), որը նույնպես նվիրված է պաշարված Լենինգրադի բնակիչներին։

Տես նաև
-------

* Դու որբ չես
* Խորոված կարտոֆիլի տոն

Ծանոթագրություններ
------------------

1. ↑  «Լենինգրադցիներ, իմ զավակներ…» ֆիլմը *kino-teatr.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
Անվան այլ կիրառումների համար տե՛ս՝ Հայոց ցեղասպանության խաչքար (այլ կիրառումներ)

**Հայոց ցեղասպանության խաչքար**, Հայոց Ցեղասպանության զոհերի հիշատակին նվիրված խաչքար Ամստերդամ քաղաքի Սուրբ Հոգի եկեղեցու պատի վրա (Krom Boomssloot 22 Amsterdam)։

Պատմություն
-----------

Հուշարձանի տեղադրումը նախաձեռնել է Ամստերդամի Սուրբ Գրիգոր Նարեկացի հիմնադրամը։ Խաչքար տեղադրելու թույլտվությունը Նիդերլանդների հայկական համայնքը ստացել է 2018 թվականի հունվարին, փետրվար ամսին նվիրատվությունների շնորհիվ հավաքվել է 13 հազար եվրո։

Երեք մետր բարձրությամբ նարնջագույն տուֆից խաչքարը պատրաստվել է Հայաստանում։ Սուրբ Հոգի եկեղեցու պատի վրա տեղադրվել է 2018 թվականի ապրիլի 21-ին, բացման արարողությունը տեղի է ունեցել ապրիլի 24-ին։ Բացմանը մասնակցել են Նիդերլանդների խորհրդարանի պատգամավորներ Սադեթ Կարաբուլութը, Ջոել Ֆոորդևինդը, Նիդերլանդներում Հայաստանի արտակարգ և լիազոր դեսպան Գարեգին Մելքոնյանը, հայ համայնքի ներկայացուցիչներ։

Խաչքարի ներքևի մասում փորագրված է.

|  |  |  |
| --- | --- | --- |
|  | Ի ՅԻՇԱՏԱԿ
ՍՐԲՈՑՆ ՆԱՀԱՏԱԿԱՑՆ ՄԵՐՈՑ
ՈՐՔ ԿԱՏԱՐԵՑԱՆ ՅԸՆԹԱՑՍ
ՀԱՅՈՑ ՑԵՂԱՍՊԱՆՈՒԹՅԱՆ
ՅՕՍՄԱՆԵԱՆ ԿԱՅՍՐՈՒԹԵԱՆ
ՅԱՄԻ ՏԵԱՌՆ 1915 |  |

Ծանոթագրություններ
------------------

1. ↑  Ապրիլի 21-ին Ամստերդամի Սուրբ Հոգի եկեկեղեցու պատին տեղադրվելու է խաչքար(չաշխատող հղում)

Արտաքին հղումներ
----------------

* Հիշողության խաչքար Ամստերդամում
**Սամարանչի անվան օլիմպիական-սպորտային թանգարան**, բացվել է 2007 թվականին, գտնվում է Բարսելոնայում։ 2010 թվականի հունիսին թանգարանը իր անունը ստացել է ի պատիվ 1980-2001 թվականների օլիմպիական միջազգային կոմիտեի նախագահի՝ Խուան Անտոնիո Սամարանչի։ Այն գտնվում է Բարսելոնայի օլիմպիական մարզադաշտի դիմաց, սահմանափակ տարածքում։

Նկարագրություն
--------------

Թանգարանում արծարծված է սպորտի թեման սահմանափակ հնարավորություններ ունեցող մարդկանց համար և ընդհանուր առմամբ հենց սպորտը։ Ցուցադրված է, թե ինչպես կարող է սպորտը աջակցել համամարդկային արժեքների սերմանմանը, ինչպես նաև առօրյա կյանքի նորարության մտցմանը։ «Հերոսների տարածության» հատվածում ներկայացվում են իսպանացի նշանավոր մարզիկների նվաճումները։ Թանգարանում նաև առկա է զանգվածային սպորտի և խոշոր միջոցառումներիհամար նախատեսված գոտի։ Թանգարանը իր մեջ ներառում է նորագույն և մուլտիմեդիա տեխնոլոգիաներով օժտված ինտերակտիվ տարածություններ։

Թանգարանի հավաքածուի խորհրդանիշներից մեկը համարվում է Խուան Անտոնիո Սամարանչի թեման, ով ձգտել է ցույց տալ օլիմպիական խաղերի ոգին սպորտի հետ կապված արվեստի և մշակույթի ցուցանմուշների միջոցով։

Թանգարանը ինչպես նաև իր մեջ ներառում է ցուցահանդեսային սրահներ և սպորտային տարբեր քաղաքակրթությունների ցուցահանդեսային սրահներ։

Պատմություն
-----------

Թանգարանի նախագիծը ներկայացրել է սպորտի գծով խորհրդական Պերե Ալոկբերը, և 2005 թվականին նախագիծը հավանության է արժանացել քաղաքական խորհրդի կողմից։

Թանգարանի հիմնադրման ընդհանուր բյուջեն գերազանցել է 8 միլիոն եվրոն։ Ճարտարապետական նախագծումը և աշխատանքի իրագործումը միավորելով մոտավորապես կազմել է 4,2 միլիոն։ Շինարարության համար նախատեսված գումարը տրամադրել են քաղաքային խորհուրդը, Բարսելոնայի գավառական խորհուրդը, կառավարությունը և պետությունը (յուրաքանչյուրը մեկական միլիոն եվրո)։ Իսպանական օլիմպիական կոմիտեն նույնպես ունեցել է իր ներդրումը 240000 եվրոյի չափով։ Թանգարանի նախագծի այդպիսի բյուջեն նշանակում էր, որ պետք է հավելյալ 4 մլն եվրո. գումարը ստացվել է Բարսելոնայի քաղաքային մունիցիպալ ընկերությունների հաշվին։

Շինությունը կազմված է երկու ոչ շատ մեծ բարձրությամբ պատնեշներից բաց տարածությունում։ Ընդհանուր կառուցապատված տարածքը կազմում է 4000 քառակուսի մետր, թանգարանը բաժանված է չորս մակարդակի։ Նախագծի ճարտարապետներն են Հավյեր Բասիանը և Թոնի Կամպոսը։

Թանգարանը բացվել է 2007 թվականի մարտի 21-ին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Sport, 29/6/2010, El Museo Olímpico recibió el nombre de Samaranch Արխիվացված 2021-05-08 Wayback Machine
2. 1 2 3 4  Vilaweb, 18-11-2005, Barcelona tindrà un Museu Olímpic i de l’Esport a partir del 2007

Արտաքին հղումներ
----------------

* Պաշտոնական էջԱրխիվացված 2010-09-30 Wayback Machine
**Տարտ Տատեն** (ֆրանս․ *Tarte Tatin*), ֆրանսիական խնձորի կարկանդակի տեսակ, որում կարկանդակները թխելուց առաջ խնձորը տապակում են յուղի և շաքարավազի մեջ։

Բաղադրատոմսի պատմություն
------------------------

Ըստ հետազոտությունների՝ «Տարտ տատեն»-ի բաղադրատոմսը հորինել են 1880-ական թվականներին Ստեֆանի քույրերի (1838—1917) և Կարոլինա Տատենի (1847—1911)՝ Լամոթ-Բևրոնում գտնվող հյուրանոցներում։ Կա տեսություն, որ կարկանդակի պատրաստման ժամանակ Ստեֆանին մոռացել է խմորից կաղապար պատրաստել և կարամելացված խնձորները շարել կաղապարի մեջ, իսկ հետո, որպեսզի չվերափոխվի, պարզապես ծածկել է այն խմորով։ Ինչպես նաև կա կարծիք, որ հրուշակագործը պարզապես վայր է գցել կարկանդակը և հավաքել է այն, ինչպես կարողացել է։ Կան այլընտրանքային տեսություններ, որ շրջված կարկանդակի բաղադրատոմսը ավանդական է համարվում Սոլոն շրջանի համար և Ստեֆանին պարզապես մի փոքր փոփոխել է այն։ Քույրերը երբեք իրենց անունով չէին անվանում տարտը և չէին հրապարակում խոհարարական գրքեր։ Ուտեստին հատուկ համբավ է բերել ճաշարանատեր Maxim's-ը, որը, փորձելով կարկանդակը Լամոթ-Բևրոնում, ավելացրել է այն իր ճաշարանի ճաշացուցակի մեջ։ Տարտ Տատենը համարվում է «Տատեն» հյուրանոց-ռեստորանի ֆիրմային ուտեստ։

Տարտ Տատենը պատրաստվում է տանձով, դեղձով, արքայախնձորով, լոլիկով կամ բանջարեղեններով, օրինակ՝ սմբուկով կամ սոխով։

Ծանոթագրություններ
------------------

1. ↑  Friends of the Tarte Tatin
2. ↑  Friends of the Tarte Tatin: The big question

Գրականություն
-------------

* *Sinclair C. G.* tarte Tatin // Dictionary of Food: International Food and Cooking Terms from A to Z. — Second Edition. — London: A & C Black[en], 2004. — P. 574. — 632 p. — ISBN 978-1-4081-0218-3.

Արտաքին հղումներ
----------------

* История Тарт-Татена для детей
* Рецепт приготовления Тарт-Татен с пошаговыми фото
**Գրադիշկա-Բանյա Լուկա մայրուղի** (սերբ.՝ Autoput Gradiška–Banja Luka / Аутопут Градишка — Бања Лука), մայրուղի Բոսնիա և Հերցեգովինայում, եվրոպական E661 երթուղու մաս, որը կապում է Գրադիշկա քաղաքը Բանյա Լուկա քաղաքի հետ։ Այն ներառում է չորս հանգույցներ (Մախոլյանյան ոլորան, Կրնետե ոլորան, Բերեկի ոլորան և Չատրնյա ոլորան) և երկու թունել (Լակտաշի և Կլաշնիցե)։ Ընդհանուր երկարությունը 32,1 կմ է։ Մախովլյանյան ոլորանը երթևեկության համար բացվել է 2012 թվականի մայիսի 15-ին, այն ունի լրացուցիչ ելք դեպի Դոբոյ։ Կրնետե ոլորանի վրա ճանապարհ կա դեպի Ալեքսանդրովաց (Լակտաշի), Բերեկ ոլորանում` դեպի Նովու Տոպոլա, Չատրնե ոլորանով` ելք դեպի Կոզարսկա Դուբիցա-Գրադիշկա մայրուղի։ 2015 թվականի մարտի 16-ից ճանապարհի ուղեվարձը դարձել է վճարովի և տատանվում է 2-ից 10 փոխարկելի մարկ (1-ից մինչև 5 եվրո)։

Շինարարություն
--------------

Մայրուղու շինարարությունը սկսվել է 2004 թվականի սեպտեմբերի 8-ին։ Նախատեսված ավարտի ժամկետը ի սկզբանե եղել է 2008 թվականը, սակայն Կլաշնիցայից Մախովլյանա տանող ճանապարհի 5,6 կմ հատվածը բացվել է միայն 2011 թվականին։ Գրադիշկայից 26,5 կմ հատվածը բացվել է 2011 թվականի նոյեմբերի 30-ին։

15 միլիոն եվրո է ծախսվել Մախովլյանի ոլորանի կառուցման վրա. Այս գումարով գնվել է 30000 մ3 բետոն, 40000 տոննա ասֆալտ, 3000 տոննա պողպատ, թափվել է 600000 մ3 հող։ Պարիսպների երկարությունը 15 կմ է։ Հանգույցի երկարությունը 7360 մ է, մակերեսը՝ 1,5 կմ²; Շինարարությունն իրականացրել է չեխական OHL ŽS ընկերությունը Բռնոյից և Նիսկոգրադնյա Լակտաշից։

Անվանում
--------

Բոսնիա և Հերցեգովինայի Դաշնության միջև լուրջ քաղաքական հակասությունների պատճառով և Սերբական Հանրապետության ավտոմայրուղին ներկայումս չունի պաշտոնական համար ըստ անվանացանկի, սակայն մայրուղու վրա օգտագործվում է ընդհանուր եվրոպական համարակալումը **E661**: Մայրուղուն A2 համարի տրամադրման հարցը մնում է բաց, քանի որ նույն անունով ավտոճանապարհը կառուցվում է Բրչկո և Տուզլա քաղաքների միջև։

Պատկերասրահ
-----------

* 
* Բերեկի ոլորանԲերեկի ոլորան
* 
* Մախովլյանի ոլորանՄախովլյանի ոլորան

Ծանոթագրություններ
------------------

1. 1 2  = 65319 «Mahovljanska petlja puštena u promet» (սերբերեն). Радио-телевидение Республики Сербской. 15 июля 2012. Վերցված է 15 июля 2012-ին. `{{cite web}}`: Check `|url=` value (օգնություն)
2. ↑  «Модерни ауто-пут пуштен у саобраћај» (սերբերեն). Глас Српске. 30 ноября 2011. Արխիվացված օրիգինալից 2016 թ․ օգոստոսի 18-ին. Վերցված է 15 июля 2012-ին.

Արտաքին հղումներ
----------------

* Radio televizija Republike Srpske: Otvorena dionica autoceste Mahovljani — Gradiška (սերբ.)
* Tijana Veselinović, Blic online: Srpski povezana s Europom, 1. decembra 2011. (սերբ.)
* JP Autoputovi Republike Srpske (սերբ.)
* Informacije u autoputevima i brzim cestama u Bosni i Hercegovini (սերբ.)
| **՞**Ամուրյան գիշերաչղջիկ |
| --- |
|  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
| Ենթատիպ | Ողնաշարավորներ |
|
|
|
|
| Դաս | Կաթնասուններ |
|
|
|
| Կարգ | Ձեռնաթևավորներ |
| Ենթակարգ | Չղջիկներ |
|
|
| Ընտանիք | Հարթաքիթ չղջիկներ |
|
|
|
| Ցեղ | Գիշերաչղջիկներ |
|
|
| Տեսակ | **Ամուրյան գիշերաչղջիկ** |
|
|

 |
|  Լատիներեն անվանում |
| Myotis bombinus  Thomas, 1906 |
|  Հատուկ պահպանություն |
| 
Վտանգման սպառնացող վիճակին մոտ գտնվող տեսակIUCN 3.1 *Near Threatened* : ??? |
|  Արեալ |
| պատկեր |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


**Ամուրյան գիշերաչղջիկ** (լատին․՝ Myotis bombinus) ձեռնաթևավորների կարգի ոչ մեծ չղջիկ է։ Նրա մարմնի քաշը սովորաբար 4,5-8,5 գ է, մարմնի երկարությունը՝ 40-50 մմ, պոչի երկարությունը 36-47 մմ, նախաբազուկի երկարությունը 36-42 մմ, թևերի բացվածքը՝ 24-31 սմ։

Բնութագիր
---------

Նախկինում համարվում էր՝ Նատտերեր չղջիկի ենթատեսակ։ Ականջը երկար է, նեղ, ունի երկար դունչ, դեմքը մերկ է, վարդագույն։ Ոտնաթաթը հավասար է կոշիկի ճիտքի կեսին։ Թևերը լայն են, մաշկի թաղանթը ամրացված է հիմքի վրա, արտաքնապես մատները։ Միջֆեմորալ թաղանթի հետևի եզրը պատված է թարթիչներով։ Էպիբլեմ չկա։ Մորթին հաստ է, երկար, անհարթ, մեջքի մազերը՝ դարչնագույն՝ ավելի մուգ հիմքերով, որովայնին՝ գունատ-սպիտակավուն։

Տարածվածություն
---------------

Հարավարևելյան Սիբիրի, Հեռավոր Արևելքի, Մանջուրիայի, Կորեայի և Ճապոնիայի լայնատերև և խառը անտառներ։

Բնական պատմություն
------------------

Անտառի հետ կապված են ապաստարաններն ու որսավայրերը։ Ամռանը և ձմռանը հանդիպում է քարանձավներում։ Ցածր ինտենսիվության էխոլոկացիոն ազդանշաններ 107-28 կգ,մոտ 38 կգ առավելագույն ամպլիտուդով. Կենսաբանությունը ուսումնասիրված չէ։

Ծանոթագրություններ
------------------

1. ↑  Կաղապար:Книга:Полная иллюстрированная энциклопедия. «Млекопитающие». Кн. 2

Արտաքին հղումներ
----------------

* Позвоночные животные России: Ночница амурская(չաշխատող հղում)
* - материал размещен с разрешения администрации сайта

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ամուրյան գիշերաչղջիկ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG · ITIS TSN |

 |

  

Կաղապար:Zoology-stub
| **՞**Զինվորական կիվիվ |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Թռչուններ |
|
|
|
|
|
|
|
| Ընտանիք | Քարադրներ |
|
|
|
| Ցեղ | Կիվիվներ |
|
|
| Տեսակ | Զինվորական կիվիվ |
|
|

 |
|  Լատիներեն անվանում |
| Vanellus miles
(Boddaert, 1783) |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : 106003164 |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Զինվորական կիվիվ** (լատին․՝ Vanellus miles)քարադրների ընտանիքին պատկանող թռչուն (Charadriidae):

Արտաքին տեսք
------------

Զինվորական կիվիվի մարմնի երկարությունը հասնում է մինչև 35 սմ և քաշը՝ 450 գրամ, թևի երկարությունը հասնում է մոտ 85 սմ։ Նրանց արուները և էգերը տեսքից նույնն են։

Տարածվածությունը
----------------

Այս տեսակներն ապրում են Ավստրալիայում, Թասմանիայում, Նոր Զելանդիայում և Նոր Գվինեայում։ Դրանց բնակավայրերը հիմնականում ներառում է բաց մարգագետինները, դաշտերը և ճահճուտները։ Նրանք չեն վախենում մարդկային բնակավայրերի հարևանությամբ բնակվել և հաճախ հանդիպում են քաղաքային զբոսայգիներում։

Վարքը
-----

Զինվորական կիվիվները հիմնականում կերակրվում են միջատներով, սարդերով, ճիճուներով, խեցգետնիններով, ինչպես նաև բույսերի սերմերով։ Նրանք ապրում են հիմնականում մակերեսի վրա, որոնք բնակվում են զույգերով կամ փոքր խմբերով։ Զուգավորումը տեղի է ունենում ամբողջ տարվա ընթացքում։ Ձվադրելու համար անհրաժեշտ է կառուցել բներ, և այդ ժամանակ դնում են 3-4 ձու։ Մոտ չորս շաբաթ տևողությամբ ձվադրումից հետո նրանցից կիվիվներ են դուրս գալիս, որոնք մեկ տարի անց չափսերով նմանվում են մեծահասակ թռչունների չափսերին։ Զինվորական կիվիվների կյանքի տևողությունը 20 տարի է:.

Սպառնալիքները
-------------

Վայրի բնության մեջ, Զինվորական կիվիվի ոչնչացմանը վտանգ չի սպառնում։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  *Бёме Р. Л. Флинт В. Е.* Пятиязычный словарь названий животных. Птицы. Латинский, русский, английский, немецкий, французский / Под общ. ред. акад. В. Е. Соколова. — М.: Русский язык, РУССО, 1994. — С. 82. — 2030 экз. — ISBN 5-200-00643-0

Արտաքին հղումներ
----------------

* Կաղապար:The IBC
* Կաղապար:IUCN

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Զինվորական կիվիվ» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զինվորական կիվիվ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Տաքսոնոմիա | Avibase · eBird · EOL · GBIF · iNaturalist · NCBI · IRMNG · ITIS TSN |

 |
**Ապահովության հանձնաժողով,** ստեղծվել է 1912 թվականին Հայկական հարցի վերաբացման ընթացքում։ Հանձնաժողովի անդամներն են եղել պոլսահայ նշանավոր մտավորականները։

Ստեղծման նպատակը
----------------

1912 թ. դեկտեմբերի 21-ին Կ. Պոլսի Հայոց Ազգային Ժողովը սկսում է Հայկական Հարցի վերաբացման գործընթաց։ Հայկական շրջանակները որոշում են ստեղծել Ապահովության հանձնաժողով։

Ապահովության հանձնաժողովի գործունեության հիմնական նպատակը բարենորոգումների ծրագրի մշակումն էր, որը պետք է բաց քննարկվեր եվրոպական տերությունների ներկայացուցիչների հետ բանակցությունների ժամանակ։ Հանձնաժողովի հրապարակած նյութերն ու տեղեկությունները նպատակ ունեին ներկայացնել այն ահավոր կոտորածները, որոնք տեղի էին ունենում Արևմտյան Հայաստանում, բացահայտել թուրքահայերի կարիքները և քայլեր մշակել դրանց բավարարման համար։ Հանձնաժողովի աշխատանքը և գոյությունը պետք է հնարավորինս գաղտնի լիներ։ Ամենայն Հայոց Կաթողիկոս Գևորգ 5-րդը Հայկական հարցի վերաբացումը և դրանով զբաղվելու պատասխանատվությունը վերցրեց իր վրա, Կ. Պոլսի Ազգային խորհուրդը միջազգային մակարդակով, ձևականաորեն, դուրս մնաց դիվանագիտական պայքարին պաշտոնական մասնակցություն ունենալուց։ Ապահովության հանձնաժողովը, խուսափելով բացահայտ գործունեությունից, աջակցում, կաթողիկոսին նամակների միջոցով տեղեկացնում էր արևմտահայերի իրական վիճակի մասին։ Այստեղից կարող ենք փաստել, որ Ապահովության հանձնաժողովի նպատակն էր միավորվել Հայ առաքելական եկեղեցու հետ և Էջմիածին ուղարկել անհրաժեշտ նյութերը, վկայությունները և նկատառումները հասանելի դարձնելու հարցում։

Անդամներ
--------

* Հովհաննես Արշարունին (նախագահ)
* Եղիշե արքեպիսկոպոս Դուրյան
* Գրիգորիոս վարդապետ Պալաքյանը
* Գնել վարդապետ Գալամքարյանը
* Ստեփան Գարայանը
* Ոսկան Մարտիկյանը
* Վահան Փափազյանը
* Տեր-Հակոբյանը։

Աղբյուրներ
----------

*

Արտաքին հղումներ
----------------

*
**Բիրվլիտ** (հոլ.՝ Biervliet), քաղաք Նիդերլանդերի հարավ-արևմուտքում, Զեյլանդ նահանգում, Զեյլանդական Ֆլանդրիայի կենտրոնում, ներառված Թերնեուզեն համայնքի կազմում։ Նաև տեղակայված է 16 կմ հարավ այլ խոշոր քաղաքից՝ Ֆլիսինգենից։ Քաղաքի բնակչությունը 2011 թվականի հունվարի 1-ի դրությամբ 1633 մարդ է։

Պատմություն
-----------

Նախկինում առաջին ձկնորսական գյուղ Բիրվլիտը քաղաքի կարգավիճակ ստացավ 1183 թվականին։

Մինչև 1970 թվականը մնացել է որպես առանձին համայնք։

Արդյունաբերություն
------------------

Քաղաքում տեղակայված են Frans Vervaet BV ճակնդեղահավաք կոմբայններ, բարձր անցունակությամբ ինքնագնաց աղբացիրներ թողարկող ֆիրմայի և մեծ բեռնունակությամբ վերջին մասնագիտացված ամենագնացների բազայում կիսաթրթուրավոր ինքնաթափներ ստեղծող Vervaet Track Trike ֆիրմայի գրասենյակները և արտադրական օբյեկտները։

Տեսարժան վայրեր
---------------

Բիրվլիտի 11 օբյեկտներ գրանցված են պահպանվող հուշարձանների պետական ցուցակում։

Քաղաքում գտնվում է Հոլանդական բարեփոխումների եկեղեցիների վանքը, որը կառուցվել է 1659-1660 թվականներին, որի վիտրաժները մաքուր են մնացել մինչ այսօր։ Բացի դրանից, նրա մեջ կա Սուրբ Կույս Մարիամի հռոմեական կաթոլիկ ծխական եկեղեցին՝ լուսավորված 1858 թվականին։ Եկեղեցու շենքը ընդարձակվել է 1920 թվականին և վերանորոգվել է 1965 թվականին։

Բիրվլիտում տեղակայված է նաև հողմաղաց, որը 1842 թվականի կառույց է։ Սկզբնապես այն իրենից ներկայացնում էր խնոցի հողմային շարժումներով, իսկ հողմաղացը վերասարքավորվել է 1885 թվականին։

Պատկերասրահ
-----------

* Հոլանդական ռեֆորմացիայի եկեղեցիների վանք ԲիրվլիտումՀոլանդական ռեֆորմացիայի եկեղեցիների վանք Բիրվլիտում
* Հռոմեական կաթոլիկ եկեղեցիների վանքՀռոմեական կաթոլիկ եկեղեցիների վանք
* ՀողմաղացՀողմաղաց
* Հրշեջ կայան Բիրվլիտում։ Ձախում՝ մեծ անցունակությամբ հրշեջ ավտոցիստեռն, իրենից ներկայացնում է տեղական  Frans Vervaet BV ֆիրմայի ձևափոխված ինքնագնաց փրփուր ցրող մեքենա Hydro Trike (աղբացրի տարատեսակ)Հրշեջ կայան Բիրվլիտում։ Ձախում՝ մեծ անցունակությամբ հրշեջ ավտոցիստեռն, իրենից ներկայացնում է տեղական Frans Vervaet BV ֆիրմայի ձևափոխված ինքնագնաց փրփուր ցրող մեքենա Hydro Trike (աղբացրի տարատեսակ)

Ծանոթագրություններ
------------------

1. ↑  «MAlgemene gegevens» (հոլանդերեն). Biervliet.nl. Արխիվացված է օրիգինալից 2012 թ․ սեպտեմբերի 2-ին. Վերցված է 2011 թ․ հոկտեմբերի 28-ին.
2. ↑  «De Historie» (հոլանդերեն). Կաղապար:Не переведено 3. Արխիվացված է օրիգինալից 2012 թ․ սեպտեմբերի 2-ին. Վերցված է 2011 թ․ հոկտեմբերի 28-ին.
3. 1 2  «Monumenten» (հոլանդերեն). Biervliet.nl. Արխիվացված է օրիգինալից 2012 թ․ սեպտեմբերի 2-ին. Վերցված է 2011 թ․ հոկտեմբերի 28-ին.

Արտաքին հղումներ
----------------

* Բիրվլիտի քաղաքային խորհրդի կայք
**«Դարի մրցավազքը»** (ռուս.՝ «Гонка века»), խորհրդային գեղարվեստական սպորտային ֆիլմ, հոգեբանական դրամա։ Նկարահանվել է 1986 թվականին «Մոսֆիլմ» կինոստուդիայում ռեժիսոր Նիկիտա Օռլովի սցենարով, որը գրվել է ԽՍՀՄ կենտրոնական հեռուստատեսության քաղաքական մեկնաբան Վլադիմիր Դունաևի հետ համահեղինակությամբ։

Սյուժե
------

Մեծ Բրիտանիա, 1960-ական թվականներ։ Մեխանիկ Դոնալդ Կրոուխյորստը, որը երկար ժամանակ նստած էր առանց աշխատանքի, իմանում է, որ կազմակերպվում է «Ոսկե գլոբուս» շուրջերկրյա մրցավազքը։ Կրոուխյորստը, որն ստեղծել է նավիգացիոն սարք, փորձում է մասնակցության իրավունք ստանալ։ Ի վերջո, պայմանագիր կնքելով ինչ-որ ընկերության հետ՝ նա ստանում է կատամարան-զբոսանավ, որով էլ ծով է դուրս գալիս որպես մրցավազքի վերջին մասնակիցը։ Բայց սարքավորումը, որի փորձարկման համար նա ներքաշվել է այդ ամբողջ պատմության մեջ, կատամարանի վրա չի տեղադրվել։ Ըստ մրցույթի պայմանների՝ մրցավազքի ընթացքում որևէ նավահանգիստ մտնել արգելվում է։ Փոթորկի ժամանակ Դոնալդ Կրոուխյորստի նավը շարքից դուրս է գալիս։ Նա ստիպված է կանգ առնել արգենտինական նավահանգստի մոտ՝ նա և նրա հովանավորները կազմակերպիչներից թաքցնում են մրցավազքի կանոնների այդ խախտումը, և նա շարունակում է մասնակցել դրան՝ նույնիսկ պահպանելով իր առաջատար դիրքը։ Այս խաբեությունն էլ հետագայում վճռորոշ դեր է կատարում Կրոուխյորստի ճակատագրում։

Ֆիլմը ներկայացնում է գլխավոր հերոսի, նրա ընտանիքի անդամների հոգեբանությունը, ընտանիքի համար բարդ ֆինանսական իրավիճակում նրանց փոխհարաբերությունները։ Այն ներկայացնում է նրանց բոլոր ներքին հակասությունները։ Թերևս միայն Կրոուխյորստի դուստրը՝ Ռեյչելն (Նատալյա Գուսևա) պատվով և ներքին արժանապատվությամբ կրում իրավիճակի բոլոր հոգեբանական դժվարությունները։ Իսկ ինքը՝ ընտանիքի ղեկավարն ի զորու չէ կրել ներքին ընտրություն կատարելու հոգեբանական բեռ․ մի կողմից դա խաբեությունն է, իր և իր հովանավորների կողմից մրցավազքի կանոնների խախտման փաստը թաքցնելը, մյուս կողմից՝ նրա ընտանիքը սնանկացման եզրին գտնվելու փաստը։ Ֆիլմի վերջում Դոնալդ Կրոուխյորստն ընտրում է երրորդ տարբերակը։ Բայց, ինչպես պարզվում է, հովանավորները նույնիսկ նրա մահն են օգտագործում շահույթ ստանալու համար։

Սյուժեն հիմնված է 1968-1969 թվականներին «Ոսկե գլոբուս» մրցավազքի ժամանակ տեղի ունեցած իրական իրադարձությունների վրա։

Դերերում
--------

* Լեոնհարդ Մերզին – *Դոնալդ Կրոուխյորստ*
* Էլլե Քուլլ – *Քլեր, նրա կինը*
* Ռոստիսլավ Յանկովսկի – *Սթենլի Բեսթ*
* Գիրտ Յակովլև – *Ռոդնեյ Հոլուորթ*
* Ուլդիս Լիելդիջս – *Նայջել Թեթլի*
* Նատալյա Գուսևա – *Ռեյչեյ Կրոուխյորստ*
* Անդրեյ Կրյուկով
* Վիտաուտաս Տոմկուս
* Վասիլի Կորզուն
* Վլադիմիր Էրենբերգ
* Թինու Լումե
* Վլադիմիր Սապոժնին
* Ալեքպեր Ալեքպերով
* Նիկոլայ Խրուստալյով

Նկարահանման խումբ
-----------------

* Բեմադրող ռեժիսոր՝ Նիկիտա Օռլով
* Սցենարիստներ՝ Վլադիմիր Դունաև, Նիկիտա Օռլով
* Բեմադրող օպերատոր՝ Բորիս Կոչերով
* Նկարիչ՝ Ֆելիքս Յասյուկևիչ
* Կոմպոզիտոր՝ Ալեքսեյ Ռիբնիկով
* Հնչյունային օպերատոր՝ Լեոնիդ Բուլգակով

Ծանոթագրություններ
------------------

1. ↑  «Դարի մրցավազքը» ֆիլմը *kino-teatr.ru* կայքում
2. ↑  «Դարի մրցավազքը» ֆիլմը *kinopoisk.ru* կայքում

Արտաքին հղումներ
----------------

* *«Դարի մրցարշավը»* ֆիլմը «Миелофон» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Հազարից մի գիշեր»** (ռուս.՝ «Одна ночь из тысячи»), ռեժիսոր Ալեքսանդր Գորլենկոյի ռուսական մուլտիպլիկացիոն ֆիլմ-հեքիաթ, որը նկարահանվել է 2004 թվականին Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ուսումնական կինոստուդիայում։

Ֆիլմը 2005 թվականին Սուզդալում մասնակցել է Անիմացիոն կինոյի բաց ռուսական փառատոնի մրցութային ծրագրին։

Սյուժե
------

Սև մոգը կախարդության և նենգության շնորհիվ վերցրել էր Բաղդադի իշխանությունը։ Գուշակը կանխագուշակում է, որ Ֆաթիմա անունով աղջիկը նրա մահվան պատճառը կդառնա։ Կախարդը հրամայում է ծառաներին ազատվել նրանից։ Բայց Ֆաթիման հրաշքով փրկվում է և ձեռք է բերում յուրահատուկ ընկերներ։ Միասին նրանք ուղևորվում են Բաղդադ և հաղթում Սև մոգին ու նրա ծառաներին։ Բայց դա եզրափակումը չէր, այլ նոր պատմությունների սկիզբը…

Հեղինակներ
----------

|  |  |
| --- | --- |
| Ռեժիսոր | Ալեքսանդր Գորլենկո |
| սցենարիստներ | Յուրի Էնտին, Ալեքսանդր Գորլենկո |
| նկարիչ | Ելենա Շվեց |
| նկարիչ-մուլտիպլիկատորներ | Դարյա Բրեժնևա, Պավել Բրեժնև, Վլադիմիր Շևչենկո, Տատյանա Կիսելյովա, Դմիտրի Նովոսելով, Ելիզավետա Զիլոնովա |
| օպերատոր | Ալեքսանդր Եվսեևա |
| պրոդյուսեր | Ալեֆտինա Չինարովա, Ալեքսանդր Նովիկով |
| կոմպոզիտոր | Դավիթ Թուխմանով |
| ձայնաօպերատորներ | Սերգեյ Կարպով, Վլադիմիր Օրյոլ |

Մուլտֆիլմի մասին
----------------

Սա «Հազար ու մի գիշեր» գրքի էկրանավորումը չէ, այլ յուրահատուկ պատմություն՝ ոգեշնչված կոմպոզիտոր Դավիթ Թուխմանովի և բանաստեղծ Յուրի Էնտինի համատեղ գործը, որը մի քանի տարի դրանից առաջ թողարկել էր «արևելյան» երգերի հավաքածու։ Գորլենկոն գեղեցիկ ֆիլմ է նկարահանել։ Նրա ոճը նկատելիորեն տարբերվում է նկարված դասական անիմացիայից, գույները բնական են։

Ծանոթագրություններ
------------------

1. ↑  *Сергей Капков*. Одна ночь, о которой не знала Шахерезада. Статья из электронной газеты «Утро.Ру» (26 ноября 2004 года) // animator.ru

Արտաքին հղումներ
----------------

* Одна ночь из тысячи մուլտֆիլմը «Անիմատոր.ռու» կայքում
«**Գեղեցիկ տիկնանց համար**» (ռուս.՝ «За прекрасных дам!»), խորհրդային երգիծական կինոկատակերգություն, որը նկարահանվել է 1989 թվականին։ Առաջին խորհրդային կոմերցիոն ֆիլմն է։

Արտադրողը «Ֆորա» կինոանկարահանման կոոպերատիվն է։

Սյուժե
------

Հինգ երիտասարդ և գեղեցիկ կանայք հավաքվել էին մի աղջկա նախահարսանեկան երեկույթին՝ ցույց տալու իրենց և տեսնելու իրենց վաղեմի ընկերուհիներին։ Նրանց հետաքրքիր է ամեն ին՝ ով ինչի է հասել, ով ինչ կոշիկներ և ադամանդե զարդեր ունի, ում կարիերան ինչպես է ընթանում, ով ինչպիսի փեսացու ունի։ Կամ պարզապես ուզում են բամբասել։ Սակայն, ինչպես պարզվում է ավելի ուշ, ընկերուհիներից մեկը նախանձում էր նրան, որ տիրուհին ունի զարմանալի գեղեցկության ականջօղեր։ Ականջօղերի տիրուհին չի համաձայնում վաճառել դրանք, և այդ ժամանակ նա որոշում է այդ բնակարան «բերել» երկու կողոպտիչների։ Նրանցից մեկը՝ նրա խորամանկ ծանոթն է, իսկ մյուսը՝ իրական քրեական հանցագործ, որը չի կասկածում, որ այդ ամենը խաղ է։

Դերերում
--------

* Ալեքսանդր Պանկրատով-Չոռնի – *Վիկտոր*
* Ալեքսանդր Աբդուլով – *Գենա*
* Ելենա Ցիպլակովա – *Վերա*
* Իրինա Շմելյովա – *Լյուբա*
* Իրինա Ռոզանովա – *Նադյա*
* Մարգարիտա Սերգեեչևա – *Տանյա*
* Ելենա Արժանիկ – *Իրա*
* Սերգեյ Ստեպանչենկո – *Իգոր, Տանյայի փեսացուն, հեռակայի ուսանող*

Արտադրություն
-------------

Ֆիլմը նկարահանվել է Անդրեյ Ռազումովսկու «Ֆորա-ֆիլմ» ստուդիայում։ Որպես այս ֆիլմի նկարահանման գլխավոր նպատակ Ռազումովսկին նշել է կինոստուդիայի մեկ այլ նախագծի՝ «Ալեքսանդր Գալիչ։ Արտաքսում» ֆիլմի ֆինանսավորումը, որը թողարկվել է նույն 1989 թվականին։

Նկարահանող խումբ
----------------

* Սցենարի հեղինակ՝ Անատոլի Էյրամջյան
* Ռեժիսոր՝ Անատոլի Էյրամջյան
* Օպերատոր՝ Վլադիմիր Պապյան
* Նկարիչ՝ Պավել Կապլևիչ

Ծանոթագրություններ
------------------

1. ↑  «История Российского юмора. Часть 2» (видео). *YouTube*. Криминал ТВ. 2014 թ․ ապրիլի 13.
2. ↑  «Дёшево и сердито. «Мордашка» и другие…». *Россия-1*. ВГТРК — Документалистика. 2012. Արխիվացված է օրիգինալից (видео) 2018 թ․ ապրիլի 29-ին. Վերցված է 2018 թ․ ապրիլի 30-ին.

Արտաքին հղումներ
----------------

* 1989 — За прекрасных дам!

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
**Բանակային զինապահեստ** (ռուս.՝ Войсковой арсенал), շենք ՌԴ Ռոստովի մարզի Նովոչերկասկ քաղաքում։ Ճարտարապետ` Լուիջի Ռուսկա։

Պատմություն
-----------

Զինապահեստի շենքը նախագծել է ճարտարապետ Լուիջի Ռուսկան։ Երմակի պողոտայի և Տրոիցկի հրապարակի անկյունում 1820 թվականին այն կառուցել է բանակային ճարտարապետ Կ. Կ. Պեյկորը, որն ակտիվորեն մասնակցել է Նովոչերկասկի շինարարությանը նրա գոյության առաջին տարիներին։

Զինապահեստի մուտքերից մեկը
Գտնվելով Հաղթական կամարի հարևանությամբ (Պետերբուրգյան զառիվայր, այժմ` Գերցենի զառիվայր)` զինապահեստի շենքը ոճով մոտ է նրան։ Այս շինությամբ Պեյկորը ցանկանում էր մեկ ամբողջություն դարձնել Պետերբուրգյան զառիվայրը և դեպի Մայր տաճարի հրապարակ տանող Երմակի պողոտան։ Մեկ հարկանի П-աձև շենքի կողային թևերը ճակատին ունեցել են չորսսյունանոց սյունասրահներ, որոնք զարդարված էին բրոնզե դրոշներով և զինվորական տարբերանշաններով (չեն պահպանվել)։ Զինապահեստի առջևի հարթակում, որը ցանկապատված էր շղթաներով, տեղադրված էին նաև թնդանոթներ և գնդեր, որոնք կազակները ձեռք էին բերել ինչպես ազովյան մարտերում, այնպես էլ անգլո-ֆրանսիական զավթիչներից Տագանրոգի պաշտպանության ժամանակ, երբ 1855 թվականի հուլիսին դեսանտ իջեցնելու պահին նրանք գրավել էին անգլիական ռազմական «Ջասպեր» շոգենավը։

Ներկայումս զինապահեստի պահպանված մասերում զորամաս է։

Ծանոթագրություններ
------------------

1. ↑  Приказ ГУ «Областная инспекция по охране и эксплуатации памятников истории и культуры» № 124 от 31.12.2002
2. ↑  СИМВОЛЫ КАЗАЧЬЕЙ СЛАВЫ
3. ↑  Здание войскового арсенала.

Արտաքին հղումներ
----------------

* История архитектуры Нижнего Дона и Приазовья - Войсковой арсенал в Новочеркасске
* Энциклопедия Новочеркасска - Градостроительная культура
**«Ծուխ անտառում»**ռուս.՝ «Дым в лесу»), մանկական արկածային ֆիլմ՝ նկարահանված Արկադի Գայդարի համանուն պատմվածքի հիման վրա, ռեժիսոր Եվգենի Կարելովի դիպլոմային աշխատանքը՝ ռեժիսոր Յուրի Չուլյուկինի մասնակցությամբ։ Ֆիլմը նկարահանվել է «Մոսֆիլմ» կինոստուդիայի տեխնիկական աջակցությամբ ՎԳԻԿ ուսումնական կինոստուդիայում 1955 թվականին։

Սյուժե
------

Սյուժեի հիմքում Արկադի Գայդարի համանուն պատմվածքն է, որի գործողության ժամանակը երկու տասնամյակ առաջ է տեղափոխվել։

Ֆիլմի գործողությունները ծավալվում են փոքր սահմանամերձ գյուղում։ Շրջանում գործում է թշնամու դիվերսանտների հանդուգն խումբ։ Նրանք հրկիզել են անտառը և խոցել իրենց հետևող ինքնաթիռը։ Հրդեհը սպառնում է տեղափոխվել խոշոր գործարան, և տեղի բնակիչները օգնության են հասնում հրշեջներին։

Վոլոդյա Կուրնակովն իր հարևանուհի Մարիա Սերգեևնային՝ անհետացած օդաչուի կնոջը, խնդրում է իրեն տանել օդանավակայան։ Հետադարձի ճանապարհին վթարային կանգառի ժամանակ Վոլոդյան գնում է անտառ և մոլորվում։

Բավական երկար թափառելով՝ նա հասնում է դաշտավայր, որտեղ տեսնում է ընկած ինքնաթիռը։ Կողքին ընկած էր վիրավոր օդաչուն, որը տղային ուղարկում է սահմանապահների մոտ՝ բացատրելով, թե որ քառակուսում պետք է փնտրել հրկիզողներին։

Դերերում
--------

* Գենադի Սայֆուլին – *Վոլոդյա Կուռնակով*
* Լյուդմիլա Գենիկա-Չիրկովա – *Վոլոդյայի մայրը*
* Անատոլի Բերլադին – *Վասիլի Սեմյոնովիչ Ֆեդոսեև, օդաչու*
* Լ. Կուզնեցովա – *Մարիա Սերգեևնա, օդաչու Ֆեդոսեևի կինը, Ֆենյայի մայրը*
* Իրա Լուզանովա – *Ֆենյա, օդաչու Ֆեդոսեևի և Մարիա Սերգեևնայի դուստրը*
* Գ. Իլլին – *սահմանապահ ուղեկալի պետ*
* Ս. Նեֆեդով – *թռիչքային գնդի հրամանատար*
* Յու. Պոպով – *դիվերսանտ*
* Բորիս Կամչատով – *դիվերսանտ*

Նկարհանող խումբ
---------------

* Սցենարի հեղինակ՝ Նիկոլայ Չուև
* Բեմադրող ռեժիսորներ՝ Եվգենի Կարելով, Յուրի Չուլյուկին
* Բեմադրող օպերատորներ՝ Վլադիմիր Մինաև, Իգոր Չերնիխ
* Կոմպոզիտորներ՝ Գրիգորի Ֆրիդ, Միխայիլ Ստարոկադոմսկի
* Երգերի տեքստի հեղինակ՝ Ն. Ալեքսանդրովիչ, Վադիմ Կորոստիլև
* Հնչյունային ռեժիսոր՝ Սեմյոն Լիտվինով

Ծանոթագրություններ
------------------

1. ↑  «Ծուխ անտառում» ֆիլմը *kino-teatr.ru* կայքում
2. ↑  «Ծուխ անտառում» ֆիլմը *kinopoisk.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |